  Майя Бывальцева 19-тӥ куартолэзе Удмуртиысь Кез каргуртын Лулчеберетъя юрт азьын «Pest-Fest» элькун фестиваль ортчоз. «Пельняньлэн дунневыл нуналэз» фестиваль улсын радъяськись ужрадын пӧртэм возьматонъёс, мастер-классъёс, вожвылъяськонъёс радъяськозы, ивортэ улосвылысь Калыкъёслэн эшъяськон юртсылэн пресс-службаез. Фестивальлэн ужпумез – удмурт калыклэсь кылзэс, лулчеберетсэ, сям-йылолъёссэ утён но азинтон. Таяз арын фестивальын уйпал удмуртъёслэн сиён-юонэнызы тодматскыны луоз – пешникен пельнянь, чырс, пешникен перепеч но мукет. Ужрад улсын арганчиослэн но такмакъёсты быдэстӥсьёслэн вожвылъяськонзы, пешниклы укшась устозэ дӥськутэз быръёнъя «Коштан пешник» конкурс радъяськозы. «Pest-Fest» удмурт эстрадаысь егит кизилиослэн кырӟамзы улсын эктонэн йылпумъяськоз. Праздниклэн ужанрадлыкез: 9:30-10:30 – куноосты пумитан; 10:00-15:00 – чеберлыко киужъёсын адӟытон-вузкарон; пельнянен, сиён-юонъёсын вузкарон; 11:00-12:00 – фестивалез усьтон, солэн инъетаз пешник бичан йылол луоз; 12:15-16:00 – Удмуртиысь ёросъёсысь творчествоя удмурт коллективъёслэн возьматонъёссы но пӧртэм площадкаослэн ужанзы  нылпиослы шудонъёс   бард кырӟанъя площадка, мылкыд карисьёс 2-3 кырӟан быдэстозы   уйпал удмуртъёслэсь сиёнъёссэс пӧранъя мастер-классъёс   арганчиослэн но такмакъёсты быдэстӥсьёслэн вожвылъяськонзы   пешниклы укшась устозэ дӥськутэз быръёнъя «Коштан пешник» вожвылъяськон  19:00-22:00 – удмурт эстрадаысь коллективъёслэн кырӟанъёсты быдэстэмзы улсын эктон-вожвылъяськон программа.  Тегъёс: Лулчеберет Туризм Кез Удмуртия фестиваль удмуртъёс сиён-юонъёс Удмуртиысьтуризм йылолъёс  